Duma (Siri ya Mtungi)
Mara kadhaa ameonekana kujutia nafsi yake kwa kujihusisha na shughuli za kitapeli na mali za magendo na mihadarati, lakini shida na hanasa za maisha zinamfanya akose misimamo thabiti na kuendelea upande wa pili. Aliweza kumwambia Masharubu hataki mali zake za magendo, lakini alishindwa kumkatalia Golden na Ish mipango yao ya uingizwaji wa dawa za kulevya mjini Bagamoyo na kuzileta eneo la Dar es Salaam. Duma ana mahusiano ya kimapenzi ya dhati na Nusura, lakini vilevile ana mahusiano na wanawake wengine kibao huko vilabuni. Vilevile aliwahi kuishi kinyumba na Rose mwishowe akamwingiza mjini kwa kumlengesha kwa maaskari na kumwacha akiwa apeche alolo. Sifa kubwa ya Duma ni kutokubali kushindwa na mapenzi ya hali ya juu kwa mdogo wake Steven.